Vladimír Puchala

PhDr. **Vladimír Puchala** (* 26. november 1967, Krompachy) je slovenský spisovateľ, básnik, publicista, textár, manažér, v súčasnosti je generálnym riaditeľom Tlačovej agentúry Slovenskej republiky. Jeho brat Jozef je takisto básnik, dramatik, scenárista, režisér a vysokoškolský pedagóg. 
## Zo života
Absolvoval Filozofickú fakultu Univerzity Pavla Jozefa Šafárika v Prešove. Neskôr absolvoval študijný pobyt na University of East Anglia v Norwichy. Mediálny program absolvoval na University of Tennessee v USA.
Medzi rokmi rokoch 1994 - 1998 na Filozofickej fakulte Univerzity Pavla Jozefa Šafárika v Košiciach a na Fakulte humanitných a prírodných vied Prešovskej univerzity v Prešove pôsobil ako vysokoškolský pedagóg, vyučoval tu súčasnú a svetovú literatúru, teóriu literatúry a literárnej kritike.

V roku 1998 sa stal riaditeľom regionálneho štúdia Slovenského rozhlasu v Košiciach. V 2003 sa stal programovým riaditeľom a štatutárom Slovenského rozhlasu v Bratislave. V roku 2003 inicioval vznik hudobnej skupiny Ľudová hudba Ondreja Kandráča.

V roku 2007 išiel pracovať do Slovenskej elektrizačnej prenosovej sústave, a. s., kde pôsobil na poste vedúceho komunikácie. V roku 2007 sa stal riaditeľom stratégie v TASR a tiež zástupcom generálneho riaditeľa. Od augusta 2013 do júla 2017 pôsobil ako predseda v predstavenstve Teraz Media, a. s. Od 5. septembra 2017 sa stal novým generálnym riaditeľom TASR. 

Básne okrem knižných zbierok publikoval v americkom literárnom časopise *Prairie Schooner*. Výber jeho tvorby vyšiel v roku 1993 antológii slovenskej poézie 20. storočia - *Not Waiting for Miracles*, *Seventeen Contemporary Slovak Poets* v angličtine. V poľštine výber poézie vyšiel v *Antológii súčasnej slovenskej literatúry* a v slovenčine v roku 2012 v *Antológii súčasnej slovenskej poézie 5x5*. Autorsky vytvoril scenáre televíznych dokumentov, literárne a umelecké rozhlasové pásma. Napísal reportáže, eseje a literárnokritické texty.

## Ocenenia
* 1992: mimoriadna prémia na 24. ročníku Jašíkových Kysúc za poviedku *Verejná spomienka* 
* 1994: Cena Ivana Kraska za najlepší debut, za dielo *Anjeli na špičke ihly*
* Ocenenie Literárneho fondu, za zbierku *Voľné ticho* 
* Cena Vydavateľstva Spolku slovenských spisovateľov, za zbierku *Voľné ticho* 

## Dielo
### Bibliografia
* *Anjeli na špičke ihly*, 1993, Smena, ISBN 8022102741, poézia
* *Voľné ticho*, 1996, Vydavateľstvo Spolku slovenských spisovateľov, ISBN 8088735432, poézia
* *Ihly v kope sena*, 2000, Spolok slovenských spisovateľov, ISBN 8080610320, poézia, ilustrácie: Ľubomír Guman 
* *Pár kvapiek príbehov: sú kvapky padnuté na hlavu?*, 2011, Agentúra Penelopa, ISBN 9788096942138, kniha pre deti, ilustrácie:	Erika Mihalova

### Libretá
* 2002: *Vianočné darčeky, mucha a štyria čerti*, detský rozhlasový muzikál, réžia: Hana Makovická-Hajdová, hudba: Marián Čekovský 
* *Anjel Dominik a čerti*, réžia: Peter Rašev, hudba: Marián Čekovský 

### Texty piesní
* k  filmu Čiara 2017 napísal text piesne *Hej sokoly* 
* skupina Kandráčovci: Dva duby, Včielka, Šaľeny východ, Kone vranné, Na Kostolnej veži , Šťastné Vianoce, Koleda, Nečakaj ma, milá
* Ondrej Kandráč: Vianočná
* Juraj Vančík: Nikto nebude sám , Ave Maria, Víno, Ženy v rokoch, Bavoráky, mercedesy, Osud môj, Diagnóza, Keď sa lásky rozchádzajú, Načo strieľať, Podvečerná
* Mloci: Švekra 

## Referencie

## Externé odkazy
* Vladimír Puchala na Osobnosti.sk 
* 

Kategória:Slovenskí spisovatelia
Kategória:Slovenskí básnici
Kategória:Slovenskí textári piesní
Kategória:Slovenskí publicisti
Kategória:Slovenskí manažéri
Kategória:Slovenskí vysokoškolskí pedagógovia
Kategória:Vyučujúci na Filozofickej fakulte Univerzity Pavla Jozefa Šafárika v Košiciach
Kategória:Vyučujúci na Fakulte humanitných a prírodných vied Prešovskej univerzity v Prešove
Kategória:Pracovníci Slovenského rozhlasu
Kategória:Osobnosti z Krompách